**LĒMUMS**

Liepājā

|  |  |
| --- | --- |
| 2024. gada 22. februārī | Nr.53/2  (prot. Nr.2, 21.§) |

Par telpas Klaipēdas ielā 96A

nodošanu lietošanā

Lai izglītotu sabiedrību par dažādām reimatiskām saslimšanām, veicinātu slimību profilaksi un kaulu, locītavu un saistaudu slimību slimnieku integrēšanos sabiedrībā, pamatojoties uz Pašvaldību likuma 4. panta pirmās daļas 6. punktu, 10. panta 21. punktu, Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 4.1 punktu, trešo, piekto un sesto daļu, izskatot biedrības “Latvijas Kaulu, locītavu un saistaudu slimnieku biedrība” 2024. gada 11. janvāra iesniegumu, Liepājas valstspilsētas pašvaldības domes pastāvīgās Finanšu komitejas 2024. gada 15. februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Nodot sabiedriskā labuma organizācijai – biedrībai “Latvijas Kaulu, locītavu un saistaudu slimnieku biedrība” (reģistrācijas Nr.40008036379; juridiskā adrese; Nīcgales iela 21-49, Rīga, LV-1035; sabiedriskā labuma organizācijas statuss piešķirts ar Valsts ieņēmumu dienesta 2005. gada 3. jūnija lēmumu Nr.181) – sabiedriskā labuma darbības veikšanai bezatlīdzības lietošanā uz 1 (vienu) gadu telpu Nr.0001-4 Liepājas valstspilsētas pašvaldības nekustamajā īpašumā Klaipēdas ielā 96A, Liepājā (būves kadastra apzīmējums 17000430123001, telpu grupas kadastra apzīmējums 17000430123001001) 35,7 kv.m platībā (bilances vērtība 8717,42 *euro*).

2. Noteikt telpas nodošanas lietošanā nepieciešamību un lietderību – izglītot sabiedrību par dažādām reimatiskām saslimšanām, veicināt slimību profilaksi un kaulu, locītavu un saistaudu slimību slimnieku integrēšanos sabiedrībā, veicināt sabiedrības izpratni par veselīga dzīvesveida īstenošanu.

3. Noteikt telpas lietošanas mērķi – biedrības “Latvijas Kaulu, locītavu un saistaudu slimnieku biedrība” sabiedriskā labuma organizācijas darbības nodrošināšana.

4. Uzdot Liepājas Sociālajam dienestam noslēgt lēmuma 1. punktā minētās telpas lietošanas līgumu ar biedrību “Latvijas Kaulu, locītavu un saistaudu slimnieku biedrība”, ietverot līgumā šādus nosacījumus:

4.1. telpa biedrībai tiek nodota bezatlīdzības lietošanā, kamēr biedrībai ir spēkā sabiedriskā labuma organizācijas statuss un biedrība veic sabiedriskā labuma darbību, bet ne ilgāk par vienu gadu;

4.2. līguma darbības termiņš sākas no līguma parakstīšanas dienas;

4.3. biedrībai aizliegts telpu iznomāt trešajām personām;

4.4. biedrība par saviem līdzekļiem nodrošina telpas uzturēšanu un sedz ar to saistītos izdevumus;

4.5. biedrība līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz lietojumā nodoto telpu atbilstoši nekustamā īpašuma daļai;

4.6. līgums par bezatlīdzības lietošanu tiek izbeigts un telpa nododama atpakaļ, ja biedrība zaudē sabiedriskā labuma organizācijas statusu, telpa tiek izmantota pretēji tās lietošanas mērķim, tiek pārkāpti līguma noteikumi vai telpa ir nepieciešama Liepājas valstspilsētas pašvaldībai tās funkciju nodrošināšanai;

4.7. Liepājas Sociālajam dienestam ir tiesības kontrolēt, vai bezatlīdzības lietošanā nodotā telpa tiek izlietota likumīgi un lietderīgi.

5. Lēmums zaudē spēku, ja biedrības “Latvijas Kaulu, locītavu un saistaudu slimnieku biedrība” vainas dēļ līgums par telpu Klaipēdas ielā 96A, Liepājā lietošanu netiek parakstīts divu mēnešu laikā no lēmuma pieņemšanas dienas.

6. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Finanšu pārvaldei, Liepājas Sociālajam dienestam, biedrībai “Latvijas Kaulu, locītavu un saistaudu slimnieku biedrība” | |